“Kalmar o‘yini” seriali rejissori ikkinchi mavsum tafsilotlarini ma’lum qildi

“Kalmar o‘yini” seriali muallifi Xvan Don Xyok serialning ikkinchi mavsumi tafsilotlari bilan bo‘lishdi. Bu haqda “Film.ru” nashri xabar bermoqda.

“Men ssenariyni shu kabi musobaqalar dunyoning boshqa burchaklarida ham o‘tkazilishi mumkinligiga ishora qilib yozganman. Ma’lum bo‘lganidek, bu yilgi koreys o‘yini ta’sirli, demak, shunga o‘xshash boshqa o‘yinlar ham bor. Maqsad ham shundan iborat edi: agar shou yaxshi chiqsa, men uni butun dunyo bo‘ylab kengaytira olaman, shunda boshqa mamlakatlarda ‘Kalmar o‘yini’ning o‘z versiyasi bo‘ladi”, — deydi Don Xyok.
U avvalroq ikkinchi mavsum uchun yoziladigan ssenariyni 2022-yil yakuniga qadar tugatishini ta’kidlagan edi. Shouning ikkinchi mavsumi 2023-yil oxiri va 2024-yil boshida Netflix’da namoyish etilishi rejalashtirilgan. Bunga parallel ravishda realiti-shou uchun ishtirokchilarni tanlash davom etmoqda.